CELEX: 62013TN0639
Language: el
Date: 2013-11-29 00:00:00
Title: Υπόθεση T-639/13: Προσφυγή της 29ης Νοεμβρίου 2013 — Watch TV κατά Συμβουλίου

15.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/39
            
         Προσφυγή της 29ης Νοεμβρίου 2013 — Watch TV κατά Συμβουλίου
   (Υπόθεση T-639/13)
   2014/C 45/68
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Watch TV (Βρυξέλλες, Βέλγιο) (εκπρόσωποι: F. de Visscher και M. von Kuegelgen, δικηγόροι)
   
      Καθού: Συμβούλιο της Ευρωπαϊκής Ένωσης
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του Συμβουλίου της Ευρωπαϊκής Ένωσης της 30ής Σεπτεμβρίου 2013,
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Με την προσφυγή της η προσφεύγουσα ζητεί την ακύρωση της αποφάσεως του Συμβουλίου της Ευρωπαϊκής Ένωσης να μην επιλέξει την προσφορά που αυτή υπέβαλε στο πλαίσιο της παρτίδας 1 του διαγωνισμού UCA 190/11 «Οπτικοακουστικές υπηρεσίες και πολυμέσα για το Συμβούλιο της Ευρωπαϊκής Ένωσης/Ευρωπαϊκό Συμβούλιο» (ΕΕ 2012/S 26-041228).
   Προς στήριξη της προσφυγής, η προσφεύγουσα προβάλλει έναν μόνο λόγο ακυρώσεως ο οποίος αντλείται από παράβαση του άρθρου 89, παράγραφος 1, του δημοσιονομικού κανονισμού (1) και των άρθρων 131, παράγραφος 5, 135, παράγραφος 2, και 146, παράγραφος 3, του εκτελεστικού κανονισμού του δημοσιονομικού κανονισμού (2), καθότι το Συμβούλιο ανέθεσε τη Σύμβαση σε προσφέροντα του οποίου η προσφορά δεν ανταποκρινόταν στις υποχρεωτικές ελάχιστες απαιτήσεις όσον αφορά τις ικανότητες των υποψηφίων, τις οποίες έθεταν οι τεχνικές προδιαγραφές της συγγραφής υποχρεώσεων. Η προσφεύγουσα υποστηρίζει ότι το Συμβούλιο όφειλε, ως εκ τούτου, να απορρίψει αυτομάτως την επιλεγείσα προσφορά.
   
      (1)  Κανονισμός (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (ΕΕ L 248, σ. 1)
   
      (2)  Κανονισμός (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (EK, Ευρατόμ) αριθ. 1605/2002 του Συμβουλίου, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (ΕΕ L 357, σ. 1).